Vanhaa testamenttia kommentoidaan usein: "Se on vain Vanha testamentti.
Olen Uuden testamentin uskova." Hieno juttu!
Mutta todellisuudessa meillä on yksi Raamattu.
Se koostuu Vanhasta ja Uudesta testamentista.
On olemassa vahva, paikkansapitävä, tarkka yhtäläisyys -
Vanhan testamentin profeettojen ja Uuden testamentin apostolien välillä.
Ei siis ole erikseen Vanhan ja Uuden testamentin Jumalaa.
On vain yksi Jumala. Hänellä on yksi luonne.
Ei Vanhan testamentin luonnetta ja Uuden testamentin luonnetta.
Myös Jeshua opetti profeettojen ilmoitusten mukaisesti.
Tässä jaksossa keskitymme Jumalan uskollisuuteen.
Jumalan uskollisuuteen juutalaisia kohtaan liittosuhteeseen perustuen.
Älkää ymmärtäkö väärin.
Ihminen pelastuu vain uuden liiton kautta, -
Jeshuan evankeliumin kautta.
Mikään muu ei hyödytä, jos torjuu Jeshuan.
Sillä ei ole ihmiselle annettu taivaan alla muuta nimeä, -
jossa pitää pelastuman, kuin Jeshua, Jeesus.
Ainoastaan se nimi.
Ei väliä, mikä kieli on kyseessä. Kreikassa Isous, espanjassa Jesus.
Kielen ei ole väliä.
Tärkeää on se, ketä Jeesus-nimi tarkoittaa, -
Jumalan Poikaa.
Ainoastaan usko Jeesuksen ristintyöhön pelastaa.
Jumala on tehnyt muitakin liittoja.
Hän on uskollinen kaikissa liitoissaan.
Hänellä on liitto Israelin kanssa.
Se liitto ei ole pelastus vaan muita asioita.
Niistä yksi liittyy maahan, Israelin maahan.
Älkää erehtykö!
Israelin maa on Jumalalle tärkeä, -
ei vain menneisyydessä vaan myös tulevaisuudessa.
Sekä Messias että profeetat opettivat -
Jumalan ohjelman, tarkoituksen ja tahdon täyttymisestä -
ja valtakunnan perustamisesta. Sitä varten Hänen täytyy -
pitää liitto juutalaiskansan kanssa -
ja tuoda heidät takaisin maahan, Luvattuun maahan.
Itse olen siitä todistus.
Lähes 20 vuotta sitten Jumala laski sydämelleni -
viedä perheeni, vaimo ja kolme lasta, -
Amerikasta Israeliin. Niin teimme.
Emme ole poikkeus säännöstä.
Meidän perheemme lisäksi tuhannet ja kymmenettuhannet muut perheet -
ovat paluumuuttaneet maahan.
Kaikki se on profeetallista sekä Jumalan tarkoitus ja suunnitelma.
Missä Raamattu sanoo niin? Luen katkelman Uudesta testamentista.
Tässä puhutaan lopunajoista, mutta Jumala toimii jo sitä ennen.
Luemme Matt. 24:31:stä: -
"Ja hän lähettää enkelinsä suuren pasunan [shofarin] pauhatessa -
ja he kokoavat hänen valittunsa neljältä ilmalta..."
Muistattehan. "Neljä tuulta" tarkoittaa koko maailmaa.
Hän kokoaa heidät taivasten äärestä ääreen, koska Hän on uskollinen.
Sen pitäisi rohkaista suuresti meitä, jotka uskomme uuteen liittoon, -
evankeliumin sanomaan. Sillä näin Jumalan Sana sanoo.
Koska Jumala on uskollinen vanhan liiton lupauksille, -
Hän on takuulla uskollinen myös uuden liiton lupauksille.
Ellei Hän olisi uskollinen ja lojaali muille liitoille, -
miten voisimme olla varmoja, että Hän on uskollinen uudelle liitollekaan?
Mutta Jumala on aina uskollinen. Jumalan Sana on aina totta.
Kaikki Hänen lupauksensa täyttyvät.
Palvelemme rehtiä Jumalaa.
Palvelemme totuuden Jumalaa.
Meidän täytyy ymmärtää, että jos palaamme ajassa 70 vuotta, -
ajanjaksoon holokaustin loppumisen jälkeen, -
Israelin maassa asui vain noin 700 000 juutalaista.
Nykyään meitä on lähes kymmenkertaisesti.
Se ei ole vain sattumaa.
Se on Jumalan huolenpitoa.
Ja tiedättekö mitä muuta?
Heprean kieltä ei rukousten ohella käytetty juuri puhuttuna kielenä.
Vain pieni vähemmistö juutalaisia -
osasi keskustella hepreaksi ja ymmärtää hepreaa.
Nykyään yli puolet maailman juutalaisista -
osaa puhua ja kommunikoida heprean kielellä.
Kun opetan Jumalan Sanaa Israelissa, en käytä englantia.
Sanon: -
"Ei. Puhun heprean kieltä ja kerron Jumalan lupauksista."
Elämme merkittäviä, profeetallisia aikoja.
Tahdon nyt lukea teille raamatunkohdan Jeremia 23.
Jeremia luku 23. Jos olet viisas, avaat sen ja katsot sitä.
Olisin voinut ottaa monta paikkaa Jeremiasta.
Monta paikkaa Jesajasta, Hesekielistä, esimerkiksi Hes. 37.
Jesaja 54. Obadjan kirja ja niin edelleen.
On monta paikkaa, josta voimme lukea tämän saman totuuden: -
Lopunaikoina Jumala kokoaa kansansa.
Asiassa on eräs todella ainutlaatuinen piirre.
Puhumme siitä nyt.
Avataan yhdessä Jeremia 23 ja aloitetaan jakeesta 5.
Luemme: "Katso", hepreaksi "hine".
Sanalla on tietty tarkoitus, -
kiinnittää lukijan huomio.
Aina kun sana "katso", "hine", esiintyy, -
se tarkoittaa, että seuraavaksi tulee jokin tärkeä ilmoitus.
Jumalalla ilmoittaa tärkeän totuuden, joka sinun täytyy ymmärtää.
Mikä se totuus on? Vielä jae 5.
"Katso, päivät tulevat, [ne'um haShem]."
Mitä se tarkoittaa? "Sanoo Herra".
Tutkijoiden mukaan ilmaus "ne'um haShem" viittaa siihen, -
että Jumala antaa lupauksen. On tärkeää ymmärtää se.
Iso osa Jumalan Sanasta liittyy siihen, että Jumala antaa meille lupauksia.
Hän ilmoittaa meille lupauksensa, jotta voimme vastata niihin kuuliaisina-
ja ottaa vastaan Hänen hyvyytensä, lupausten täyttyminen.
Uudelleen: "Katso, päivät tulevat, sanoo Herra, -
jolloin minä herätän Daavidille -
vanhurskaan vesan", hepr. "tsemach tsadik".
Se pohjautuu Daavidin liittoon, jonka Jumala solmi hänen kanssaan.
Liitto koski Ben Davidia, Daavidin Poikaa.
Se on yksi nimi lisää. Se esiintyy evankeliumeissa useasti.
Ihmiset kutsuivat Jeshuaa, Jeesusta, nimellä "Ben David", Daavidin Poika.
Daavidin Poikaa kutsutaan vanhurskaaksi vesaksi.
Sana "tsemach" merkitsee puun versoa, -
vartta, joka nousee kannosta.
Puu näyttää kuolleelta. Jäljellä on vain kanto, -
mutta myöhemmin siitä nousee verso.
Verso nousee, jotta Jumalan Daavidille antama lupaus täyttyy.
Se on loppujen lopuksi messiaaninen lupaus: -
Tulee Kuningas, joka on istuva Daavidin valtaistuimella.
Hän hallitsee valtakuntaa.
Esimerkiksi luvussa Jesaja 9 sanotaan, -
että valtakunta on loppumaton.
Se on ikuinen. Sen hallinto on vanhurskas.
Sellainen, johon kaikki haluaisivat kuulua.
Oikeuden, vanhurskauden ja rauhan valtakunta.
Siellä ei ole oleva sairautta, kuolemaa ja rikollisuutta.
Se on oleva täydellinen valtakunta.
Jos olet viisas, esität itsellesi tämän kysymyksen: -
Mitä pitää tapahtua, jotta valtakunta voi tulla täyteydessään?
Emme puhu siunatusta toivosta.
Puhumme Messiaan paluusta perustamaan valtakunnan.
Mitä pitää tapahtua? Juuri sen Jeremia kertoo. Uudelleen: -
"Katso, päivät tulevat, sanoo Herra, -
jolloin minä herätän Daavidille vanhurskaan vesan; -
hän on hallitseva kuninkaana ja menestyvä, -
ja hän on tekevä oikeuden ja vanhurskauden -
[b'arets] maassa."
Hänen valtakuntansa ei rajoitu Israeliin. Se on maailmanlaajuinen.
Se ulottuu koko maan yli. Sen pääkaupunki on oleva Jerusalem.
Puhun hetken nimestä "Jerushalaim", Jerusalem.
Se koostuu kahdesta heprean sanasta, -
"joreshet" ja "shalom".
"Joreshet" tarkoittaa 'perimistä', 'omaksi saamista'.
Sana "shalom" onkin monille tuttu.
Se on tervehdys, "Hei!"
On totta, että se tarkoittaa 'rauhaa', mutta hyvin ainutlaatuista rauhaa.
Rauhaa, joka syntyy vain Jumalan tahdon täyttymisestä.
Todellinen rauha ei ole vain sodan ja väkivallan poissaoloa.
Ei. Todellinen rauha on sitä, kun Jumalan tahto on tapahtunut.
Sitä Jerusalem-nimi kuvastaa.
Se on oleva paikka, jossa Jumalan tahto toteutuu -
ja Jumalan valtakunnan hallinto istuu.
Oikeuden, vanhurskauden valtakunta. Suurenmoisia asioita.
Ja mitä muuta? Jae 6: -
"Hänen päivinänsä pelastetaan Juuda ja Israel asuu turvassa."
Täytyy ymmärtää: -
Puhumme Daavidin liiton täyttymisestä ja Messiaasta.
Sen lisäksi että Jeshua, Jeesus, saapuu, -
odotamme, että Jeshua saapuu hallitsemaan.
Mitä Jeshua opetti meille esimerkiksi Matt. 6:33:ssa?
"Etsikää ensin Jumalan valtakuntaa ja hänen vanhurskauttansa".
Teetkö niin? Ajatteletko valtakunnan tavoin?
Rukoiletko profeetallisten tapahtumien puolesta, jotta valtakunta tulisi?
Jos olet kuuliainen ja Pyhä Henki ohjaa ajatuksiasi, -
nämä asiat ovat tärkeitä. Tiedostat ne.
Tunnet profeetalliset merkit, rukoilet niiden täyttymisen puolesta -
ja valvot, valvot ja valvot. Niin Messias kehotti meitä tekemään.
"Hänen päivinänsä pelastetaan Juuda ja Israel asuu turvassa."
Ymmärtäkää merkitys tässä.
Jeremian aikaan Israelia, pohjoista valtakuntaa, ei ollut enää.
Assyria oli tunkeutunut ja tuhonnut sen -
ja vienyt kansan hajalleen eri maihin.
Samaan aikaan Jeremia profetoi Juudasta, -
että Babylon nousee ja hyökkää, -
ei Jumalan tahdosta, mutta Jumala käytti sitä.
Se tuhoaa temppelin ja Jerusalemin ja vie juutalaiset, -
etelän valtakunnan asukkaat, Babyloniin.
Babylonian pakkosiirtolaisuus päättyi. Kansa palasi takaisin maahan.
He rakensivat temppelin uusiksi, toisen temppelin.
Mutta pohjoisen, Israelin, pakkosiirtolaisuus ei ole päättynyt.
Heitä ei ole koottu virallisesti.
Mutta se on tapahtuva, jotta Jumalan lupaukset täyttyvät.
Miten voin olla tästä varma? Koska luin seuraavan jakeen.
En sano asioita puolihuolimattomasti enkä jakele omia mielipiteitäni.
Luen Jumalan Sanasta. Katsotaanpa jaetta 6.
Miten Juuda ja Israel pelastuvat ja asuvat turvassa?
Messiaan kautta.
"Ve'ze shmo asher jikr'o haShem tsidkenu", -
"tämä on hänen nimensä, jolla häntä kutsutaan: -
'Herra on meidän vanhurskautemme'".
Miksi Häntä kutsutaan nimellä Herra, vanhurskautemme?
Koska Messias todella on Jumala keskellämme, Immanuel.
Minulta kysytään monesti: "Olet messiaaninen uskova.
Uskotko kolmiyhteyteen? Että Jumala on ilmoittanut itsensä -
kolmena Persoonana, Isänä, Poikana ja Pyhänä Henkenä?" - Uskon.
Jumalan Sana kertoo niin.
Ihmeen kaupalla yksi on kolme ja kolme on yksi.
Ei ole kolmea Jumalaa. On vain yksi Jumala.
Sanot, että sitä on vaikea ymmärtää.
Moni hengellinen tosiasia on vaikea ymmärtää. Mutta ne ovat silti totta.
Luemme tästä jakeesta, -
että Herran nimi, joksi Häntä tullaan valtakunnassa kutsumaan, -
on Herra, vanhurskautemme.
Mikä sen tuo? Katso jaetta 7.
Siinä on sana "laken", "sen tähden".
Se kertoo, että tämä tapahtuu jonkin toisen asian vuoksi.
Tämä on tulos.
"Sentähden, katso, päivät tulevat, sanoo Herra [tämä on lupaus], -
jolloin ei enää sanota: 'Niin totta kuin Herra elää, -
joka johdatti israelilaiset Egyptin maasta'".
Egyptistä lähtö oli pääsiäistapahtuma.
Pääsiäisen ansiosta Israelin lapset pääsivät Egyptin orjuudesta -
kohti Luvattua maata.
He luulivat, että koittaisi valtakunnan täyttymys, -
mutta se oli vain paradigma. Se näytti meille jotain.
Jos kysyisit ortodoksirabbilta Egyptistä lähdöstä, -
he sanoisivat, että Egyptistä lähtö on geullan, lunastuksen, esikuva.
Tämä sana on tärkeä. Eksodus ja lunastus kulkevat käsi kädessä.
Vielä yksi lupaus. Niiden, jotka tulevat Jumalan valtakuntaan, -
täytyy olla pääsiäisen läpikäyneitä.
Saatat sanoa: "En ole juutalainen. En vietä juutalaisten pääsiäistä."
Jos olet uskova, olet viettänyt sitä.
Koska Messias Jeshua, Jeesus Kristus, -
ristiinnaulittiin ja Hän antoi henkensä, -
ja mikä tärkeämpää: Hän vuodatti verensä. Minä päivänä?
Evankeliumien mukaan valmistuspäivänä eli pääsiäisenä.
Heprealaisen nisan-kuun 14. päivänä.
Sinä päivänä Messias ristiinnaulittiin.
Silloin Hänen verensä vuodatettiin.
Veri on pääsiäisen tärkein osatekijä -
israelilaisten Egyptistä lähdössä ja pääsiäisen pitämisessä.
Karitsa paitsi syötiin, -
myös sen veri piti käsitellä oikein ja uskossa.
Jokaisen Jumalan valtakuntaan halajavan uskovan -
on täytynyt kohdata pääsiäiskaritsa.
Siksi Paavali sanoo Kor. kirjeessä, -
että Messias, pääsiäiskaritsamme, on ristiinnaulittu.
Itse asiassa tiedämme, että uskomme on pääsiäisuskoa.
Jumalan tuomio kulki ohitsemme Karitsan veren ansiosta.
Siksi Johannes Kastaja nähdessään Jeshuan tulevan Jordanjoelle -
aloittaakseen kolmevuotisen työnsä -
sanoi: "Katso, ze Elohim, -
Jumalan Karitsa."
Hän käytti samaa termiä kuin pääsiäiskaritsassa. Hyvin merkittävää.
Palataanpa tekstiimme. Huomatkaa jae 7.
"Sentähden, katso, päivät tulevat, sanoo Herra, -
jolloin ei enää sanota: 'Niin totta kuin Herra elää, -
joka johdatti israelilaiset Egyptin maasta'".
Sitä pidetään juutalaisten historian yhtenä suurimmista tapahtumista.
Mutta on tapahtuva jotain, joka jättää sen varjoonsa.
Katsokaapa seuraavaa jaetta 8.
Jokaisella uskovalla täytyy olla tämä näkökulma, -
jos haluaa olla Jumalalle mieluinen. En nyt puhu pelastumisesta.
Jokaisella pelastetulla pitää olla oikea näkökulma.
He eivät viittaa enää Egyptistä lähtöön.
"...vaan: 'Niin totta kuin Herra elää, joka johdatti -
ja toi Israelin heimon jälkeläiset pohjoisesta maasta -
ja kaikista muista maista, joihin minä olin heidät karkoittanut'.
Ja niin he saavat asua omassa maassansa." Tärkeä jae.
Jos katsoo Jeremian kirjaa, asiayhteys on lopunajat.
Jumala sanoo tekevänsä kaksi asiaa.
Ja tämä on muuten täyttymässä paraikaa.
Se on jo alkanut, sillä Hän sanoo, että niin totta kuin Herra elää, -
Jumala lupaa tuoda Israelin jälkeläiset, juutalaiset, -
pohjoisen maasta. Missä se on?
Se on entinen Neuvostoliitto.
Ne maat. Ja mitä tiedämme?
Israelissa asuu nykyään lähes 7 miljoonaa juutalaista -
muinaisessa Luvatussa maassa.
Tiedämme, että hieman yli 1,5 miljoonaa -
tulevat tuosta perinteestä.
He ovat tulleet entisestä Neuvostoliitosta, pohjoisen maasta.
Mutta ei vain sieltä. Mitä muuta?
Hän sanoo: "ja kaikista muista maista, joihin minä olin heidät karkoittanut.
Ja niin he saavat asua omassa maassansa."
Ne, jotka opettavat, että se maa on "Palestiina", ovat väärässä.
Sana 'Palestiina' tulee samasta sanasta kuin 'filistealaiset'.
Filistealaiset olivat kuningas Daavidin vihollisia.
Valitettavasti ne, jotka haluavat perustaa palestiinalaisvaltion -
Israelin kustannuksella, ovat Daavidin pojan, Messiaan vihollisia.
Näytän vielä yhden tärkeän kohdan.
Lue joskus profeetallinen Psalmi 83.
Mitä tiedämme Psalmista 83?
Tulee vielä aika... Muuten, taas yksi profeetallinen merkki lopunajoista.
Se esiintyy tässä jakeessa ja muualla.
Israelin viholliset tulevat olemaan Israelin rajoilla.
Profeetallinen merkki lopunaikoina on Israelin viholliset Israelin rajoilla.
Pohjoisessa Libanon. Hizbollah Libanonissa ja Syyriassa.
Syyria on vihollinen idässä.
Jordania. Se ei ole Israelille ystävä. Toki niiden välillä on rauhansopimus.
Mutta monet jordanialaiset eivät hyväksy Israelin olemassaoloa.
Samoin Egyptin kanssa Israelilla on hyvät valtiotason suhteet, -
mutta kansan tasolla Egypti on maailman antisemitistisimpiä maita.
Näemme myös erilaisia terroristijärjestöjä, -
Hamas Gazassa ja Siinailla, Isis Siinailla, -
ja muita ryhmiä Israelin ympärillä.
Näemme, että Israelin viholliset ovat sen rajoilla, kuten Ps. 83 sanoo.
Huomaa, mitä se sanoo. Luen hepreankielisestä tekstistä.
Raamatussani se on jae 5. Sinulla se voi olla jae 4.
Lopussa sanotaan, mitä maailma tulee haluamaan.
"ve lo isaker shem Jisrael od".
"Ettei Israelin nimeä enää muisteta".
Juuri niin tapahtuu tänä päivänä.
Yhä enemmän ihmisiä nousee vastustamaan Israelia.
He haluavat puhua "Palestiinasta".
He sanovat kammottavia asioita Israelin kansakunnasta.
Se on juuri sitä, mitä profeetat ennustivat -
ja psalminkirjoittajat taltioivat.
Että tärkeä profeetallinen merkki lopunaikoina -
on antisemitismin lisääntyminen.
Se on käynnissä tänään.
Päätän tutkimuksemme muutamaan ajatukseen.
Kun tarkastelemme maailmaa, näemme Iranin nousun.
Hyvin profeetallista.
Näemme Israelin viholliset Israelin rajoilla.
Näemme antisemitismin lisääntyvän maailmassa.
Näemme, miten juutalaisia kootaan ensinnäkin pohjoisesta, -
mutta myös muista maailman maista.
Maissa, joissa asui satojatuhansia juutalaisia, ei ole enää yhtään.
Vähitellen, alati kiihtyvällä tahdilla, -
juutalaiset palaavat omaan maahansa, -
koska Jumalan Sana vaatii sitä.
Mitä ikinä Jumalan Sana sanoo, -
voi olla varma, että se tapahtuu.
Esitän kysymyksen: Tarkkaatko, mitä Jumala on tekemässä?
Elämme hyvin erityisiä aikoja.
Profetiat ovat toteutumassa.
Jumala on liikuttelemassa asioita paikoilleen.
Raamatussa on vielä yksi profeetallinen merkki.
Lopunaikoina tapahtuu luopuminen.
Kreikan kielessä sana luopuminen koostuu kahdesta kreikan sanasta.
Se tarkoittaa pohjimmiltaan pois menemistä.
Jostain eroon menemistä. Se oli tässä aiemmin, mutta se lähti.
Luopumisen voi siis ymmärtää myös pois lähtemisenä.
Mutta olkaapa tarkkana. Raamatussa sanaan liittyy aina -
pois lähteminen jostain, joka on hyvää, johonkin, mikä ei ole hyvää.
Tässä tapauksessa puhumme -
Jumalan totuudesta lähtemisestä eksytykseen.
Valitettavasti näemme sitä nykyisin.
Sen sijaan että luotettaisiin Raamatun totuuteen -
ja etsittäisiin sieltä perustelut mielipiteille, -
käytökselle ja moraalille, -
ihmiset ajattelevat: "Minähän olen uskova.
Sen, mitä minä haluan tehdä, täytyy olla Pyhästä Hengestä. Niinpä teen."
Näemme tänä päivänä luopumista Jumalan Sanan auktoriteetista -
ja tavallaan Pyhän Hengen loukkaamista.
Älkää sanoko: "Jumala käski tehdä näin."
Tai: "Pyhä Henki johtaa minua tähän suuntaan."
Ellei teillä sitten ole Raamatun todistus asioille.
Pyhän Hengen puhe on aina yhtäpitävää Raamatun kanssa.
Pyhä Henki ja Raamattu eivät ikinä ole ristiriidassa keskenään.
Esitän teille vielä kysymyksen.
Tarkkailetteko, mitä ympärillänne tapahtuu, -
profeetallisia merkkejä?
Messias, sinä iltana kun Hänet kavallettiin, -
Hänet pidätettiin ja seuraavana päivänä Hänet tapettiin.
Hän oli Getsemanen puutarhassa.
Hän käski seuraajiensa, opetuslasten, valvoa ja rukoilla.
Miten he onnistuivat? Eivät kehuttavasti.
Hän antaa saman kehotuksen opetuslapsille lopunaikoina.
Meidän tulisi valvoa ja rukoilla profeetallisesti.
Sitä toivon teiltä ja itseltäni.
Päätämme tähän. Ensi kertaan! Shalom Israelista!
Suomennos: Marianne Tenetz